**ROMÂNIA**

**JUDEŢUL CLUJ**

**CONSILIUL JUDEŢEAN**

**H O T Ă R Â R E**

**privind aprobarea achiziţionării de servicii juridice de consultanţă,**

**de asistenţă şi de reprezentare a Teatrului de Păpuși „PUCK”**

 Consiliul Judeţean Cluj întrunit în şedinţă ordinară;

Având în vedere Referatul de aprobare cu nr. 20700/2020 la Proiectul de hotărâre înregistrat cu nr. 169 din 19.08.2020 privind aprobarea achiziţionării de servicii juridice de consultanţă, de asistenţă şi de reprezentare a Teatrului de Păpuși „PUCK”, propus de Preşedintele Consiliului Judeţean Cluj, domnul Alin Tișe, însoţit de Rapoartele compartimentelor de resort din cadrul aparatului de specialitate al Consiliului Judeţean Cluj cu nr. 20700/2020 şi de Avizul cu nr. 20700 din 24.08.2020 adoptat de Comisia de specialitate cu nr. 1;

Având în vedere adresa Teatrului de Păpuși „PUCK” nr. 341/17.06.2020, înregistrată la Consiliul Judeţean Cluj sub nr. 20700/18.06.2020;

Ținând cont de prevederile Hotărârii Consiliului Județean Cluj nr. 267/2017 privind aprobarea unor măsuri în vederea achiziţionării serviciilor juridice de consultanţă, de asistenţă şi/sau de reprezentare, cu modificările ulterioare;

În conformitate cu prevederile:

* art. 173 alin. (1) lit. a), alin. (5) lit. d) și alin. 6 lit. b) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;
* art. I din Ordonanţa de urgenţă a Guvernului nr. 26/2012 privind unele măsuri de reducere a cheltuielilor publice şi întărirea disciplinei financiare şi de modificare şi completare a unor acte normative, aprobată prin Legea nr. 16/2013, cu modificările şi completările ulterioare;

 Fiind îndeplinite prevederile cuprinse la art. 182 alin. (4), coroborate cu art. 136 și art. 139 din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;

**hotărăşte:**

**Art. 1.** Se aprobă achiziţionarea de servicii juridice de consultanţă, de asistenţă şi de reprezentare a Teatrului de Păpuși „PUCK” în Dosarul nr. 598/117/2019 aflat pe rolul Tribunalului Cluj, până la soluționarea definitivă a acestuia.

**Art. 2.** Se aprobă achiziţionarea de servicii juridice de consultanţă, de asistenţă şi de reprezentare a Teatrului de Păpuși „PUCK” în Dosarul nr. 592/117/2020 aflat pe rolul Tribunalului Cluj, până la soluționarea definitivă a acestuia.

**Art. 3.** ManagerulTeatrului de Păpuși ”Puck” va asigura achiziționarea serviciilor juridice de consultanţă, de asistenţă şi/sau de reprezentare prevăzute la art. 1 și art. 2, cu respectarea prevederilor legale incidente, precum și resursele financiare necesare achitării acestor servicii.

 **Art. 4.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj prin Teatrul de Păpuși „PUCK”.

 **Art. 5.** Prezenta hotărâre se comunică prin intermediul secretarului general al judeţului, în termenul prevăzut de lege, Teatrului de Păpuși „PUCK”, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi postare pe pagina de internet „www.cjcluj.ro".

 **Contrasemnează:**

 **PREŞEDINTE**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 171 din 31 august 2020**

*Prezenta hotărâre a fost adoptată cu 23 de voturi “pentru” și 4 ”abțineri”, fiind astfel respectate prevederile legale privind majoritatea de voturi necesară.*